Janne Johnsen

Janne Johnsen (født 1970) er en norsk politiker (H) og næringslivsleder. Hun var Rogalands fylkesordfører fra 2011 til 2015.

Hun er datter av Jan Johnsen (1941–2000), som var hotelldirektør og stortingsrepresentant.

Hun tok IB-diplom ved St. Olav videregående skole i 1989 og mastergrad i internasjonal hotell- og turistadministrasjon ved Norsk Hotellhøgskole og Florida International University i 1996. Hun begynte å engasjere seg politisk i skoleårene,Stavanger Aftenblad (22. februar 1993). og hun arbeidet så innen reiseliv og kommunikasjon.

Hun var medlem av Rogaland fylkesting fra 1994 til 2019 og medlem av Stavanger bystyre fra 2003 til 2015. Hun var leder i Rogaland Høyre fra 1998 til 2006. Under Bondevik-regjeringen var Johnsen oppnevnt som politisk rådgiver for utenriksminister Jan Petersen fra 2001 til 2003 og statssekretær for fiskeriminister Svein Ludvigsen fra 2003 til 2005. Hun gikk deretter tilbake til ledervervet i Høyres fylkestingsgruppe.

Janne Johnsen var Rogalands fylkesordfører fra 2011 til 2015. Hun gikk deretter tilbake til næringslivet. I 2020 ble hun daglig leder i Triple Panel Buildings. Hun er også styremedlem ved Universitetet i Stavanger og styreleder i bomveiselskapet Ferde.

 Referanser 

 Eksterne lenker 



Kategori:Fylkesordførere i Rogaland
Kategori:Lokalpolitikere i Stavanger
Kategori:Høyre-politikere i Rogaland
Kategori:Statssekretærer fra Høyre
Kategori:Politiske rådgivere fra Høyre
Kategori:Tillitsvalgte i Unge Høyre
Kategori:Personer fra Stavanger kommune
Kategori:Fylkesordførere fra Høyre